Omkring klokken ni tirsdag morgen sejlede en redningsbåd fra Hirtshals Redningsstation ud til et fiskefartøj flere mil ude i vandet. Første besked hed, at der var ild i fiskefartøjet, men det viste sig heldigvis ikke at være sandt, da redningsbåden ankom til skibet 22 mil ude i vandet. I stedet viste det sig, at motoren havde smidt vand, og det fik det til at ligne, at der var ild i fartøjet. - Det væltede ud med damp fra kanalerne i motoren, siger Allan Jellesen fra Hirtshals Redningsstation. Ikke noget drama Omkring klokken 11 tirsdag formiddag nærmede fiskefartøjet sig havnen i Hirtshals på slæb af redningsstationens båd. Men der var ro på fra redningsstationen. - Båden kunne ikke selv sejle ind, så vi tog den med på slæb, men det var en helt rolig aktion, siger Allan Jellesen.

Referat:
Hirtshals Redningsstation blev tirsdag formiddag kaldt ud til et fiskefartøj i nød.